აჯმანი (ქალაქი)
აჯმანი (არაბ. عجمان) — ქალაქი არაბთა გაერთიანებულ საამიროებში. აჯმანის საამიროს ადმინისტრაციული ცენტრი. ქალაქი მდებარეობს სპარსეთის ყურის სანაპიროზე, ქალაქ შარჯადან რამდენიმე კილომეტრში. აჯმანის მოსახლეობა 490 ათასია (2017): იგი მოსახლეობის რაოდენობით მე-5 ადგილზეა არაბთა გაერთიანებული საამიროების ქალაქებს შორის. აჯმანი დიდი ხნის განმავლობაში რეგიონში ცნობილი იყო მარგალიტის მოპოვებით და თევზჭერით.  ქალაქის სწრაფი ზრდა დაიწყო ახლომდებარე მეგაპოლისების - დუბაის და შარჯას სწრაფი განვითარების წყალობით. ქალაქში არის საზღვაო პორტი.  თანამედროვე მინაბოჭკოვანი ხომალდები ჯერ კიდევ უძველესი ტექნოლოგიების გამოყენებით მზადდება.